
AFERENT ANULUI 2022
Prin prezenta dorim să vă informăm cu privire la activitatea Poliției Locale Sântandrei în anul 2022 în ceea ce privește principalele domenii de activitate.

Poliția Locală Sântandrei are un număr de 4 posturi de polițiști locali, activitatea desfășurându-se în două schimburi, interval orar: 07-15 /  14-22. 
În perioada sus-amintită, polițiștii locali din cadrul biroului Poliție Locală Sântandrei au acționat preponderent în vederea păstrării ordinii și liniștii publice, protecția mediului, disciplina în construcții și afișaj stradal, circulația pe drumurile publice, evidența persoanelor, activitate comercială, acțiuni comune cu Poliția Română, precum și infracțiunile flagrante, conform actelor normative specifice: - L155/2010, HG 1332/2010, HCL 32/2016, L62/2018 și a Regulamentului de Organizare și Funcționare al Poliției Locale Sântandrei.
Polițiștii locali au făcut eforturi pentru executarea în condiții optime a numărului crescător de misiuni primite, atât în zilele lucrătoare, cât și în cele nelucrătoare, aceasta presupunând un efort fizic și psihic mai mare, în concordanță cu prevederile normativelor de securitate în muncă.

Prezența polițiștilor locali în mediul stradal, în toate zonele comunei, în cadrul misiunilor de patrulare, de verificare, control sau cu prilejul acțiunilor tematice, asigură un contact direct cu cetățenii.

Sunt organizate constant sesiuni de instruire profesională pe teme care privesc legislația specifică, organizarea activității, ținuta, comportamentul, integritatea și etica muncii.
Întreaga activitate se desfășoară prin respectarea legii în raport cu cetățenii, în scopul prevenirii săvârșirii unor contravenții, a soluționării solicitărilor și sesizărilor cetățenilor adresate prin diferite mijloace: telefonic la 0769005518, în scris la sediul primăriei ori  prin email- politialocalasintandrei@yahoo.com, în termenul legal.

Activitățile specifice ale compartimentului în perioada menționată au fost, fără ca enumerarea să fie limitativă, următoarele:
1. Participarea la menținerea ordinii și liniștii publice pe raza Comunei Sântandrei, prin patrulare auto și pedestră pe străzile și parcurile din zona de competență. Zonele sensibile sunt reprezentate de cele două colonii de rromi din raza comunei și de parcurile aflate în zona Bujac,  cel de lângă stadionul comunei, de lângă magazinul Profi, str. Mălinului, cel din Palota si zona Fibratex.
2. Activitatea de menținere a curățeniei pe raza comunei prin verificarea terenurilor neigienizate, indentificarea, somarea și sancționarea contravențională a deținătorilor legali, ca parte a măsurilor necesare salubrizării.  Au fost identificate 765 de astfel de terenuri, deținătorii legali au fost somați, iar în unele situații au fost aplicate și sancțiuni.
3. Realizarea pândelor în vederea depistării, somării și sancționării persoanelor care depozitează ilegal moloz sau deșeuri menajere și deversează ape menajere și dejecții de orice fel pe domeniul public și privat- 22 de somatii.
4. Verificarea respectării orarului de salubrizare a operatorului licențiat de salubritate de pe raza comunei și a modului de colectare atât a gunoiului menajer cât și a meterialelor reciclabile (pet, carton, hărtie, plastic etc.). În urma multiplelor reclamații ale cetățenilor în ceea ce privește modul de operare al firmei respective, Poliția Locală a înaintat adrese operatorului de salubritate prin care i-au fost comunicate nemulțumirile cetățenilor. 
5. Verificarea existenței contractelor de salubrizare la persoane fizice sau persoane juridice din oficiu ori  la sesizarea operatorului licențiat de salubritate de pe raza comunei . 
6. Realizarea tuturor demersurilor necesare în cooperare cu Administrația Domeniului Public Oradea și Administrația Domeniului Public Sîntandrei  pentru diminuarea numărului de câini  fără stăpân de pe domeniul public. Acțiuni de popularizare a prevederilor legislative ce țin de respectarea legislației specifice în ceea ce privește deținătorii de câinii prin notificări preventive, fiind constant aplicate avertismente verbale cetatenilor detinatori de caini.
7. Supravegherea instituțiilor de învățământ – școală și grădiniță- din raza comunei, interval orar  7: 30 – 09:00.
8. Diminuarea prezenței, pe domeniul public al comunei, a persoanelor care apelează la mila publică ori care efectuează colectare neautorizată din tomberoane. Acest lucru a fost posibil în urma patrulării pe strazile din comună și, totodată, în urma sesizărilor cetățenilor.: zona sensibilă în acest sens fiind zona aferentă magazinului Profi din Sântandrei si Mega Image.
9. Fluidizarea circulației în zonele de amenajări stradale: acțiuni de pietruire ale străzilor, acțiuni de asfaltare etc
10. Afișarea proceselor verbale de constatare ale contravențiilor la domiciliul contravenientului, a celor care sunt returnate ca neridicate prin Poșta Română și a celor venite de la alte poliții locale din țară și a căror afișare este necesară conform O.G. nr.2 /2001. 
11. Acțiuni de sprijin la activități sportive organizate în comună , conform Planului de Ordine și Siguranță Publică cu avizul Comisiei Locale de avizări adunări publice. 
12. Acțiuni privind identificarea imobilelor fără număr administrativ. Au fost identificate și somate un număr de 63 de imobile din comună. 
13. Acțiuni în domeniul disciplinei în construcții, prin identificarea șantierelor în care nu este asigurată curățenia și ordinea (65 somatii), construcții care nu au detinut autorizații de construcție (2 amenzi) ori lipsa panoului cu datele de identificare ale santierului de constructii (14 amenzi).
14. Acțiuni în domeniul traficului greu, preponderant zona drumului de legătură Oradea-Sântandrei,  str. Abatorului. Ar fi un real ajutor, în acest sens, aplicarea unui regulament de trafic greu pe raza comunei, atât prin stabilirea clară a unor sancțiuni cât și prin stabilirea unor rute alternative pentru autovehiculele de tonaj mare.
15. Acțiuni zilnice de identificare a neregulilor de pe strazile din comună și luarea măsurilor legale care se impun.
16. Activitate de monitorizare video pe cele doua monitoare, avand un numar de 47 de camere de supraveghere video a comunei. 
17. Activitate de înregistare și radiere vehicule de pe raza comunei Sântandrei.
18. Acțiuni de combatere a buruienii puternic alergenice ambrozia: sancțiuni pe L62/2018 (11 amenzi) și somații în acest sens (21).
19. Acțiuni de identificare a autoturismelor parcate neregulamentar pe domeniul public, somarea lor și, după caz, sancționarea.
20. Alte activități dispuse de către primar ori la solicitarea instituțiilor cu care se colaborează.
21. În domeniul activităților comerciale au fost verificați comercianții ambulanți de diferite produse și avertizați în a plăti taxa la casieria primăriei - 25 somatii verbale cu grad de conformare 100%.
     
În 2022 au fost aplicate un număr de 203 sancțiuni, dintre care 43 de avertismente și 160 de amenzi în valoare totală de 121800 lei.
Faptele contravenționale constatate și sancțiunile aplicate, defalcate pe acte normative se prezinta astfel:

1. L62/2018 privind combaterea ambroziei - 11 amenzi
2. HCL32/2016 : - 147 amenzi și 43 de avertismente
3. L50/1991 privind disciplina in constructii - 2 amenzi
Comparativ cu anul 2021, în 2022 a fost înregistrată o creștere semnificativă în ceea ce privește numărul de constatări și sancțiuni aplicate, probabil și prin prisma ridicării restricțiilor din anii precedenți pe fondul COVID.
Activitatea polițiștilor locali este arhivată prin întocmirea zilnică a unor rapoarte de activitate.
                       Șef Birou,                                               Pol.loc. principal                    

                Marius Adrian Țit
                                              Raluca Radu                                       

